Kristine Frøseth

Kristine Frøseth (født 21. september 1995) er en norsk modell og skuespiller. 

Hun begynte som modell etter å ha blitt oppdaget på en catwalkaudition på Ski Storsenter. Senere har hun jobbet for en rekke motehus, blant annet Prada, Chloé, Aritzia og Pink, og har vært avbildet i magasiner som blant annet Teen Vogue, Elle, Cover Magazine og Numero. Hun har i tillegg gjort kampanjer for blant andre Prada, See by Chloé, Wildfox, Devi Kroell.

Frøseth var en av hovedpersonene i DBTVs nettserie New Face sammen med Karoline Bjørnelykke og Celin Rød-Larsen.

Frøseth spilte Veronica i Netflix-filmen Sierra Burgess Is a Loser, i tillegg til at hun spiller Alaska Young i TV-serien basert på John Greens debutroman Looking for Alaska. Hun spilte også Kelly i Netflix-serien The Society. Hun har også en av de ledende rollene i den amerikanske thrilleren How To Blow Up A Pipeline, som, er basert på den svenske forfatteren Andreas Malm sin bok med samme navn.

Referanser

Eksterne lenker 
 
 
  New Face
  Kristine Froseth, model profile

Norske modeller
Norske skuespillere
Personer fra Frogn kommune